
YB Datuk Seri,

Surat Sokongan bagi Tender Pembangunan Sistem Perakaunan BERNAMA (No.TENDER : BER/TDR/1/2017)

Dengan segala hormatnya kami merujuk kepada perkara di atas. 

Untuk makluman YB Datuk Seri, kami, SALIHIN IT Curation Sdn. Bhd. (Dahulunya dikenali sebagai Salihin GST Services Sdn. Bhd.) adalah sebuah firma perunding perniagaan dan teknologi maklumat (IT) milik penuh Bumiputera yang berpangkalan di Batu Caves, Selangor. Kami mempunyai pengalaman  melebihi 15 tahun di dalam sektor perkhidmatan profesional iaitu pengauditan, perakaunan, percukaian dan perundingan korporat yang mempunyai rangkaian pelanggan dari pelbagai industri di dalam dan luar negara. Firma kami juga merupakan pengeluar perisian intergrasi perakaunan, GST, zakat dan Waqaf “SALIHIN PREMIER SOLUTIONS” (SPS) yang telah mendapat kelulusan daripada Jabatan Kastam Diraja Malaysia (JKDM) sebagai perisian patuh GST.  Kami juga merupakan syarikat yang berdaftar sebagai pembekal dengan Kementerian Kewangan untuk kod bidang Teknologi Maklumat dan merupakan syarikat bertaraf status MSC.

2.	Sukacitanya kami untuk memaklumkan kepada YB Datuk Seri bahawa kami telah menyertai tender Pertubuhan Berita Nasional iaitu Tender Pembangunan Sistem Perakaunan BERNAMA (No.Tender: BER/TDR/1/2017)pada 16hb Mei 2017 yang lepas. Bagi memastikan kertas cadangan kami ini memenuhi segala keperluan perkakasan, perisian, pembangunan sistem, migrasi data dan sokongan serta penyelengaraan mengikut piawaian yang ditetapkan oleh BERNAMA, pihak kami telah memberi perhatian penuh kepada aspek-aspek berikut:-
· Kredibiliti dan kemantapan perkakasan yang dicadangkan. 
· Cadangan pembangunan aplikasi web untuk 17 modul utama dan modul-modul sokongan lain.
· Rekabentuk pangkalan data yang bersesuaian.
· Kaedah pelaksanaan pemindahan (migrasi) data/ pengemaskinian data sepanjang proses projek ini berjalan.
· Butiran setiap tahap pengujian dan laporan.
· Kaedah pelaksanaan sistem sokongan
· Kaedah penyelengaraan perkakasan, perisian dan sistem SPB BERNAMA. 

3.	Untuk makluman YB Datuk Seri, tujuan utama surat kami ini adalah untuk memohon sokongan daripada YB Datuk Seri agar Tender Pembangunan Sistem Perakaunan Bernama dapat dipertimbangkan untuk dilaksanakan kepada kami. SALIHIN mempunyai pasukan pengurusan teknologi maklumat yang mencukupi dengan kekuatan tenaga kerja seramai 20 orang di bahagian teknologi maklumat sahaja dan seramai 150 orang untuk keseluruhan firma. 

Pihak kami amat berbesar hati sekiranya diberi peluang melaksanakan projek ini. Dilampirkan bersama-sama surat ini, profail korporat lengkap firma SALIHIN dan dokumen-dokumen sokongan untuk rujukan dan penelitian YB Datuk Seri. 

Sokongan dan persetujuan dari YB Datuk Seri amatlah kami hargai dan didahului dengan jutaan terima kasih.

Sekian, wassalam.

Yang Benar,

…………………………..
Salihin Bin Abang
Pengarah Urusan 
Salihin IT Curation Sdn. Bhd.
 

S.K

Yang Berbahagia Datuk Seri Azman Ujang
Pengerusi
Pertubuhan Berita Nasional Malaysia (BERNAMA)
Pejabat Pengerusi, Aras 14, 
Wisma BERNAMA,
No. 28, Jalan 1/65A,
Off Jalan Tun Razak,
50400 Kuala Lumpur, Malaysia


Yang Berbahagia Datuk Zulkefli Salleh
Pengurus Besar
Pertubuhan Berita Nasional Malaysia (BERNAMA)
Pejabat Pengurus Besar, Aras 14, 
Wisma BERNAMA,
No. 28, Jalan 1/65A,
Off Jalan Tun Razak,
50400 Kuala Lumpur, Malaysia

